title: Tolomuko
text: An tolomuko, pe taira, (Eira barbara) a zo ur bronneg eus kerentiad ar mustelideged. Er c'hontrol diouzh an darn vrasañ eus izili ar familh-mañ n'eo ket ur c'higdebrer met kentoc'h un hollzebrer. An ezel nemetañ eus ar genad Eira eo.
  
  Heñvel-tre eo dre e feson ouzh ur gaerell pe ouzh ur mart. Muzuliañ a ra 60 cm gant ul lost 45 cm pa pouezañ a ra 5 kg. An tolomuco zo du pe gell-du e vlevenn gant un tarch sklaeroc'h war e vruched. Kreoñ e benn a ya da c'hell pe da c'hris pa gosha. Genel a ra ar parezed etre 2 ha 4 c'holen bep bloaz.
  
  Bevañ ar ra an tolomukoed e koadegoù trovanel Kreiz ha Suamerika. Debriñ a reont frouezh, bronneged bihan hag evned. Er gwez, e douarennoù pe e neizhioù goloet gant geot e kaver anezho dreist-holl.
  
  C'hoarius-tre int ha doñvaet e vezont alies gant tud ar vro da stourm ouzh an amprevaned ha ar c'hrignerien. N'eo ket an tolomuko ur spesad en arvar.
  
  Liammoù diavaez 
  
  An tolomuko war Animal Diversity Web
  
  Loened Kreizamerika
  Loened Suamerika
  Mustelidae